**Inviterer til gratis friluftskino på Kringsjå studentby**

Lørdag kl. 20.00 arrangerer SiO (Studentsamskipnaden i Oslo og Akershus) gratis friluftskino på Kringsjå studentby . Studenter, naboer og andre kinoglade inviteres til å se publikumsfavoritten La la Land under åpen stjernehimmel.

* Ta med piknikkurv, noe å sitte på og inviter med deg naboer eller studievenner for å oppleve magisk stemming i høstmørket, oppfordrer Gabrielle Legrand Gjerdset, student og styreleder i SiO.

**Ny Kringsjå-tradisjon**
Det er tredje året på rad SiO inviterer til gratis friluftskino og popkorn på Kringsjå studentby

- SiO ønsker at studenter og naboer skal oppleve Kringsjå som et godt sted, sier Gjerdset. – Denne kinokvelden er ment å bidra til et sosialt miljø for alle i området. SiO arrangerer friluftskino, julegrantenning og påskeeggjakt her i løpet året , og alle er velkomne til å møtes ute.

Det er ikke tilfeldig at friluftskinoen er lagt til akkurat Kringsjå. Kringsjå studentby er bynær, men har en unik beliggenhet med Oslomarka som nærmeste nabo og store uteområder.

* I fjor var det mer enn 800 som kom på friluftskinoen, og nå begynner det å bli en tradisjon. Det er også en veldig fin måte å bli kjent med naboer og studievenner på. Nå håper vi å se enda flere studenter og naboer på piknikpledd og stoler foran det store lerret på plenen på Kringsjå, smiler Gjerdset.

**Publikumsfavoritt**
 Publikumsfavoritten La la Land trenger knapt nok noen introduksjon. I La La Land møter vi Sebastian (Ryan Gosling) og Mia (Emma Stone) som drømmer om å lykkes som jazzmusiker og skuespiller i stjernenes by Los Angeles. La La Land byr på en sjarmerende historie om drømmer og kjærlighet og hva jakten på suksess kan koste.

**Fakta i saken:**

* Lørdag 2. september kl 20.00 arrangerer SiO gratis friluftskino på Kringsjå for tredje gang, og bruker plenen ved Olav M. Troviks vei 46 som kinosal
* SiO spanderer gratis film, og popkorn og pledd så langt det holder.
* Denne gangen vises den kritikerroste musikal-komedien La la Land. Filmen er skrevet og regissert av Damien Chazelle, og har vunnet 6 Oscarpriser og 7 Golden Globes.
* SiO er Studentsamskipnaden i Oslo og Akershus og tilbyr velferdstjenester for 67 000 studenter tilknyttet SiO gjennom 26 læresteder.